חשיבותה של ערכת עזרה ראשונה לבית
אודות מדיקה
ערכת עזרה ראשונה - חובה לכל בית
בסקירה זו נתאר את הצורך בערכת עזרה ראשונה ביתית, לטיפול ראשוני בפגיעות שונות.
אם נחשוב על כך, כולנו נזקקים בשלב זה או אחר של חיינו לציוד עזרה ראשונה מסוג כלשהוא. כולנו חולים או נפצעים לעיתים. הימצאותה של ערכת עזרה ראשונה זמינה, המכילה ציוד מתאים ובמצב שמיש, חיונית לטיפול במצבים הללו.
למקומות ציבוריים, קיימות תקנות שונות המתעדכנות מעת לעת ומגדירות את סוג הערכות ותכולתן. במידה והפגיעה התרחשה במקום ציבורי, יש לקוות כי האחראים לכך באותו המקום דאגו להימצאותו של ציוד הולם למתן מענה ראשוני. במקרה של אנשים פרטיים, חובת ההצטיידות חלה על כל אחד ואחת מאיתנו. מכיוון שערכת עזרה ראשונה נועדה לשעת חירום קיימת נטייה להזניח את הנושא, כך שברגע האמת אנו עשויים למצוא את עצמנו ללא הציוד המתאים, מה שבמקרים מסוימים עשוי לגרור תוצאות חמורות. למשל, במקרה של פציעה הגורמת לפצעים פתוחים, הימצאותם של אמצעי חיטוי וחבישה מתאימים וזמינים עשויה למנוע סיבוכים הכרוכים בזיהומים.
לכל בית מומלץ להצטייד בערכת עזרה ראשונה בסיסית ולדאוג מעת לעת לרענן את תכולתה. תופעה שכיחה בבתים פרטיים היא הימצאותו של ציוד שתוקפו פג, כך שבמקרה חירום השימוש בו אסור ואף עשוי להזיק. ערכת עזרה ראשונה בסיסית אינה מצריכה ידע רפואי או רקע מיוחד. עלינו להכיר את האמצעים הקיימים בערכה, מטרתם ואופן השימוש בהם. לרוב מדובר באמצעי חבישה שונים, אמצעי חיטוי, אמצעים לטיפול ראשוני בכוויות ותרופות בסיסיות.קורס עזרה ראשונה או הדרכה בסיסית מומלצת לכל אחד, אך גם לאלו שלא עברו הכשרות מסוג זה מומלץ להצטייד בערכה.
אנו בחברת מדיקה מציעים מספר ערכות עזרה ראשונה לבית. בדפי האתר ניתן לראות פרטים לגבי הערכות, כולל מפרטים מלאים. נשמח לעמוד לרשותכם ולספק מידע נוסף בנושא.
הקליקו לפרטים אודות ערכת עזרה ראשונה לבית המוצעת על ידנו, במפרט מומלץ ופופולרי.
מדיקה | שיווק ציוד עזרה ראשונה | טלפון משרד: 08-9405665 | נייד: 052-5553454 | פקס: 08-9403333 | רחוב הפטיש 2 | נס ציונה | מיקוד 74103 | ת.ד 737